stanford-oval/wikipedia huggingface dataset:
รวมพล 5 มาสค์ไรเดอร์ ปะทะ ดร. แพ็คแมน

| รวมพล 5 มาสค์ไรเดอร์ ปะทะ ดร>  แพ็คแมน |
| --- | --- |
โปสเตอร์ภาพยนตร์
กำกับ: โคอิจิ ซากาโมโตะ
เขียนบท: ยุยะ ทากาฮาชิ
สร้างจาก: มาสค์ไรเดอร์เอ็กเซด โดย ยุยะ ทากาฮาชิ และมาสค์ไรเดอร์โกสต์ โดย ทาคุโระ ฟุคุดะ
นักแสดงนำ: อีจิมะ ฮิโรคิ นิชิเมะ ชุน Toshiki Seto Ryosuke Yamamoto Ukyo Matsumoto Hayato Isomura Ruka Matsuda Hikaru Ohsawa Tetsuya Iwanaga Takayuki Yanagi Hayato Onozuka Shouma Kai Mio Kudo Hiroshi Tanahashi ชุนยะ ชิราอิชิ ทาเคอุจิ เรียวมะ Hanamaru Hakata Hironobu Nomura ชิโร่ ซาโนะ
ดนตรีประกอบ: ats- Takehito Shimizu Toru Watanabe Go Sakabe
บริษัทผู้สร้าง: อิชิโนโมริ โปรดักชันส์ โตเอะทีวี โปรดักชันส์ 
ผู้จัดจำหน่าย: โตเอะ คอมพานี่
วันฉาย:   10 ธันวาคม ค.ศ. 2016 (2016-12-10) 
ความยาว: 89 นาที
ประเทศ: ญี่ปุ่น
ภาษา: ญี่ปุ่น
ทำเงิน: US$6.3 ล้าน
รวมพล 5 มาสค์ไรเดอร์ ปะทะ ดร. แพ็คแมน หรือ มาสค์ไรเดอร์ เฮย์เซย์ เจนเนอเรชันส์ Dr. แพ็คแมน ปะทะ เอ็กเซด & โกสต์ with เลเจนด์ไรเดอร์ (ญี่ปุ่น: 仮面ライダー平成ジェネレーションズ Dr.パックマン対エグゼイド&ゴーストwithレジェンドライダー; โรมาจิ: Kamen Raidā Heisei Jenerēshonzu Dokutā Pakkuman Tai Eguzeido Ando Gōsuto Wizu Rejendo Raidā; ทับศัพท์: Kamen Rider Heisei Generations: Dr. Pac-Man vs. Ex-Aid & Ghost with Legend Riders') ในชื่อภาษาญี่ปุ่น เป็นภาพยนตร์แนวโทคุซัทสึข้ามฝั่ง ที่เป็นการเจอกันระหว่าง มาสค์ไรเดอร์เอ็กเซด และมาสค์ไรเดอร์โกสต์ ซึ่งเป็นตัวละครหลักของภาพยนตร์เรื่องนี้ และเป็นการปรากฏตัวของไรเดอร์รุ่นพี่ ได้แก่ มาสค์ไรเดอร์วิซาร์ด ,มาสค์ไรเดอร์ไกมุ และมาสค์ไรเดอร์ไดรฟ์ ซึ่งต่อสู้กับพวกวายร้ายของ ดร.แพ็ก-แมน ออกฉายครั้งแรกในวันที่ 10 ธันวาคม ค.ศ. 2016 โดยภาพยนตร์นี้ทำรายได้ถึง 723 ล้านเยน (6.3 ล้านดอลล่าร์สหรัฐ)
ในประเทศไทย ลิขสิทธิ์ในการฉายและจัดจำหน่ายคือ บริษัท ดรีม เอกซ์เพรส (เดกซ์) จำกัด และได้มีการฉายทางโรงภาพยนตร์ในเครือของเมเจอร์ ซีนีเพล็กซ์ ในช่วงวันที่ 18 ถึง 23 เมษายน ค.ศ. 2017
เรื่องย่อ

เมื่อการรุกรานของ “แพ็คแมน” ไวรัสเกมลึกลับที่มีชีวิต ได้นำมาซึ่งอันตรายต่อมวลมนุษย์อย่างที่ไม่เคยมีมาก่อน โดยในขณะที่ไวรัสสุดอันตรายกำลังระบาด เท็นคูจิ ทาเครุ หรือ มาสค์ไรเดอร์โกสต์ เกิดติดไวรัสนี้เข้า ทำให้เขาไม่สามารถแปลงร่างได้ “โฮโจ เอมุ” หรือ มาสค์ไรเดอร์เอ็กเซด จึงพยายามสืบหาศัตรูที่เป็นต้นตอของการระบาด แต่กลับพบว่าตัวเขาเองมีส่วนเกี่ยวข้องกับ ความจริงอันยิ่งใหญ่ที่โถมกระหน่ำเข้ามาควบคุมชะตากรรม จนเกิดการรวมตัวของเหล่าตำนานมาสค์ไรเดอร์ทั้ง 5 แห่งยุคราวกับปาฏิหาริย์ จะมีวิธีการใดเพื่อกอบกู้สถานการณ์เลวร้ายนี้ มาสค์ไรเดอร์วิซาร์ด ที่หยุดพักและออกเดินทาง มาสค์ไรเดอร์ไกมุ ที่หายตัวไปจากพื้นพิภพ มาสค์ไรเดอร์ไดรฟ ที่สูญเสียคุณเบลท์ไป (เข็มขัดประตัวใช้สำหรับแปลงร่าง) และความลับของมาสค์ไรเดอร์เอ็กเซด ที่รอการเปิดเผย
เพลงประกอบ

"hikari"
คำร้อง & ทำนอง: Ryota Fukuoka
คำร้องท่อนแร็ป: TEEDA
เรียบเรียง: B.EYES
ศิลปิน: lol
"B.A.T.T.L.E G.A.M.E"
คำร้อง & ทำนอง: Ricky
เรียบเรียง: Kikuo Sato
ศิลปิน: Rider Chips & Kamen Rider Girls
มาสค์ไรเดอร์เอ็กเซด [อุระวาสะ] มาสค์ไรเดอร์เก็นมุ

เป็นตอนสปินออฟที่มี ดัน คุโรโตะ / มาสค์ไรเดอร์เก็นมุ เป็นตัวเอกในตอนนี้ โดยเนื้อหาของตอนจะอยู่ช่วงระหว่างตอนที่ 11 ของทีวีซีรีส์ ตอนละ 10 นาที มีจำนวน 3 ตอนด้วยกัน โดย 2 ตอนแรกจะเผยแพร่ทางยูทูบแชนแนลโตเอะ เดือนละตอน ส่วนตอนที่ 3 จะอยู่ใน DVD
มาสค์ไรเดอร์เอ็กเซด [อุระวาสะ] มาสค์ไรเดอร์เก็นมุ > ไอเท็มที่ปรากฏในเน็ตมูวี่

| ชื่อ | สี | มาสค์ไรเดอร์ | ผู้ใช้ | รายละเอียด |
| --- | --- | --- | --- | --- |
| โบเคนยาโร่ คูกะ (ADVENTURE GUY KUUGA) | แดง-เหลือง | คูกะ |  |  |
| ไทโย โนะ อากิโตะ (AGITO OF THE SUN) | เทา-เหลือง | อากิโตะ |  |  |
| มิลเลอร์ลาบิรินซ์ริวคิ (MIRRORLABYRINTH RYUKI) | แดง-เทา | ริวคิ |  |  |
| โมชิโมชิไฟซ์ (MOCHI MOCHI FAIZ) | เทา-เหลือง | ไฟซ์ |  |  |
| คิงออฟโป๊กเกอร์เบลด (KING OF POKER BLADE) | น้ำเงิน-เทา | เบลด |  |  |
| ไทโกะมาสเตอร์ฮิบิกิ (TAIKO MASTER HIBIKI) | แดง-ม่วง | ฮิบิกิ |  |  |
| คนชูไคเซ็นชูคาบูโตะ (INSECTWAR KABUTO) | แดง-น้ำเงิน | คาบูโตะ |  |  |
| จิคูทคคิวเดนโอ (TIME EXPRESS DEN-O) | ขาว-แดง | เดนโอ |  |  |
| โดคิโดคิมาไคแคสเซิลคิบะ (DOKIDOKI MAKAI CASTLE KIVA) | เหลือง-แดง | คิบะ |  |  |
| บาร์โค้ดวอริเออร์ดีเคด (BARCODE WARRIOR DECADE) | บานเย็น-ดำ | ดีเคด |  |  |
| เมะทันเทะดับเบิล (DETECTIVE DOUBLE) | ดำ-เขียว | ดับเบิ้ล |  |  |
| จังเกิลโอส (JUNGLE OOO) | เหลือง-เขียว (จอสีแดง) | โอส |  |  |
| สเปซแกแล็กซี่โฟร์เซ่ (SPACE GALAXY FOURZE) | ขาว-ดำ | โฟร์เซ่ |  |  |
| เมจิคเดอะวิซาร์ด (MAGIC THE WIZARD) | ดำ-แดง | วิซาร์ด | เก็นมุ (คุโรโตะ) |  |
| โทเค็นเดนไกมุ (TOUKENDEN GAIM) | ส้ม-น้ำเงิน | ไกมุ | เอ็กเซด เก็นมุ (คุโรโตะ) |  |
| ฟูลทร็อตเทิลไดรฟ์ (FULL THROTTLE DRIVE) | แดง-ดำ | ไดรฟ์ | เอ็กเซด เก็นมุ (คุโรโตะ) |  |
| ไคกังโกสต์ (KAIGAN GHOST) | ดำ-ส้ม | โกสต์ | เอ็กเซด เก็นมุ (คุโรโตะ) |  |
| ชื่อ | สี | แนวเกม | ผู้ใช้ | รายละเอียด |
| --- | --- | --- | --- | --- |
| กันบาไรซิ่ง | สีน้ำทะเล | ดาต้าการ์ดดัส | เก็นมุ (คุโรโตะ) เอ็กเซด (เอมุ) |  |
| แพ็คแอดเวนเจอร์ (PAC ADVENTURE) | เหลือง | เกมแอ็กชัน | เอ็กเซด (เอมุ) |  |
| เซวิอุส (XEVIOUS) | น้ำเงิน | เกมยิง | สไนป์ (ไทกะ) |  |
| แฟมิสตา (FAMISTA) | แดง | เกมเบสบอล | เบรฟ (ฮิอิโระ) |  |
| ไทโกะ โนะ ทัตสึจิน (TAIKO NO TATSUJIN) | เหลือง | เกมดนตรี |  |  |
แหล่งข้อมูลอื่น

เว็บไซต์ทางการ
สถานีรถไฟศิลาอาสน์

ชานชาลาสถานีรถไฟศิลาอาสน์
สถานีรถไฟศิลาอาสน์ ตั้งอยู่ที่ทางหลวงแผ่นดินหมายเลข 1045 (ถนนย่านศิลาอาสน์) ตำบลท่าอิฐ อำเภอเมืองอุตรดิตถ์ จังหวัดอุตรดิตถ์ เป็นสถานีรถไฟระดับ 1 ออกแบบโดยนายประยูร ศรีสำรวล เป็นอาคารคอนกรีตเสริมเหล็กชั้นเดียว ลักษณะทางสถาปัตยกรรมแบบไทยประยุกต์  สถานีรถไฟศิลาอาสน์เป็นย่านสถานีรถไฟที่สำคัญของภาคเหนือ และศูนย์คอนเทนเนอร์ของรถไฟสายเหนือ ระยะทางจากกรุงเทพถึงสถานีศิลาอาสน์ คือ 487.52 กิโลเมตร ใช้เวลาเดินทางประมาณ 7 ชั่วโมง
ระบบควบคุมอาณัติสัญญาณ

ประแจกลสายลวดพร้อมสัญญาณหางปลาชนิดมีเสาเตือน เสาเข้าเขตใน และเสาออก (ก.3)
ขบวนรถไฟ

สถานีศิลาอาสน์เป็นสถานีเดียวในจังหวัดอุตรดิตถ์ที่มีขบวนรถต้นทางและปลายทาง  คือ ขบวนรถเร็วที่ 105/106 (กรุงเทพ-ศิลาอาสน์-กรุงเทพ ซึ่งแต่เดิมคือขบวนรถเร็ว 53/54) ขบวนรถท้องถิ่นที่ 403/410 (พิษณุโลก-ศิลาอาสน์-พิษณุโลก) ขบวนรถท้องถิ่นที่ 405/406 (ศิลาอาสน์-สวรรคโลก-ศิลาอาสน์) และขบวนรถด่วนพิเศษที่ 3/4 (กรุงเทพ-สวรรคโลก-ศิลาอาสน์-กรุงเทพ) แต่ขบวนที่ 4 จะเริ่มจัดทำขบวนใหม่ตั้งแต่สถานีรถไฟสวรรคโลกแล้วไปจอดรอรถไฟที่สถานีศิลาอาสน์ก่อนจะเดินทางไปกรุงเทพ  โดยขณะนี้ขบวนด่วนพิเศษที่ 3/4 และ ขบวนรถเร็วที่ 105/106 อยู่ในสถานะ "งดให้บริการชั่วคราว" อันเนื่องจากการระบาดทั่วของโควิด-19 นอกจากนี้ในช่วงเทศกาล สถานีรถไฟศิลาอาสน์จะเป็นจุดหมายปลายทางของขบวนพิเศษช่วยเทศกาลสงกรานต์ และเทศกาลปีใหม่อีกด้วย
ขบวนรถไฟ > ตารางเวลาการเดินรถ

| ขบวนรถ | ขบวนรถ | ต้นทาง> ชื่อสถานี | ต้นทาง> เวลาออก | ศิลาอาสน์ | ปลายทาง> ชื่อสถานี | ปลายทาง> เวลาถึง | หมายเหตุ |
| --- | --- | --- | --- | --- | --- | --- | --- |
|  | ดพ9 | กรุงเทพอภิวัฒน์ | 18.40 | 01.44 | เชียงใหม่ | 07.15 |  |
|  | ดพ13 | กรุงเทพอภิวัฒน์ | 20.05 | 03.11 | เชียงใหม่ | 08.40 |  |
|  | ร107 | กรุงเทพอภิวัฒน์ | 20.45 | 04.08 | เด่นชัย | 05.15 |  |
|  | ร105 | กรุงเทพอภิวัฒน์ | 21.45 | ปลายทาง | ศิลาอาสน์ | 05.15 | งดเดินรถ |
|  | ด51 | กรุงเทพอภิวัฒน์ | 22.30 | 06.10 | เชียงใหม่ | 12.10 |  |
|  | ท403 | พิษณุโลก | 05.55 | ปลายทาง | ศิลาอาสน์ | 07.40 |  |
|  | ท407 | นครสวรรค์ | 05.00 | 09.09 | เชียงใหม่ | 14.35 |  |
|  | ท406 | สวรรคโลก | 13.00 | ปลายทาง | ศิลาอาสน์ | 14.05 |  |
|  | ดพ7 | กรุงเทพอภิวัฒน์ | 09.05 | 14.30 | เชียงใหม่ | 19.30 |  |
|  | ร111 | กรุงเทพอภิวัฒน์ | 07.30 | 15.27 | เด่นชัย | 16.30 |  |
|  | ดพ3 | กรุงเทพอภิวัฒน์ | 10.50 | ปลายทาง | ศิลาอาสน์ | 19.15 | งดเดินรถ |
|  | ร109 | กรุงเทพอภิวัฒน์ | 14.15 | 22.27 | เชียงใหม่ | 04.05 |  |
หมายเหตุขบวนรถ: ■ = สายเหนือ / ■ = สายตะวันออกเฉียงเหนือ / ■ = สายใต้ / ■ = สายตะวันออก / ■ = สายแม่กลอง ดพ = รถด่วนพิเศษ / ด = รถด่วน / ร = รถเร็ว / ธ = รถธรรมดา / ช = รถชานเมือง / พช = รถพิเศษชานเมือง / ท = รถท้องถิ่น / น = รถนำเที่ยว / ส = รถสินค้า
| ขบวนรถ | ขบวนรถ | ต้นทาง> ชื่อสถานี | ต้นทาง> เวลาออก | ศิลาอาสน์ | ปลายทาง> ชื่อสถานี | ปลายทาง> เวลาถึง | หมายเหตุ |
| --- | --- | --- | --- | --- | --- | --- | --- |
|  | ร106 | ศิลาอาสน์ | 07.30 | ต้นทาง | กรุงเทพอภิวัฒน์ | 14.10 | งดเดินรถ |
|  | ร112 | เด่นชัย | 07.30 | 08.25 | กรุงเทพอภิวัฒน์ | 17.20 |  |
|  | ท405 | ศิลาอาสน์ | 10.00 | ต้นทาง | สวรรคโลก | 11.00 |  |
|  | ร102 | เชียงใหม่ | 06.30 | 11.37 | กรุงเทพอภิวัฒน์ | 20.25 |  |
|  | ดพ8 | เชียงใหม่ | 08.50 | 13.25 | กรุงเทพอภิวัฒน์ | 18.55 |  |
|  | ท408 | เชียงใหม่ | 09.30 | 15.25 | นครสวรรค์ | 19.55 |  |
|  | ท410 | ศิลาอาสน์ | 16.30 | ต้นทาง | พิษณุโลก | 18.10 |  |
|  | ดพ4 | ศิลาอาสน์ | 19.50 | ต้นทาง | กรุงเทพอภิวัฒน์ | 04.00 | งดเดินรถ |
|  | ร108 | เด่นชัย | 19.05 | 20.02 | กรุงเทพอภิวัฒน์ | 04.30 |  |
|  | ด52 | เชียงใหม่ | 15.30 | 21.20 | กรุงเทพอภิวัฒน์ | 05.10 |  |
|  | ดพ14 | เชียงใหม่ | 17.00 | 22.32 | กรุงเทพอภิวัฒน์ | 06.10 |  |
|  | ดพ10 | เชียงใหม่ | 18.00 | 23.33 | กรุงเทพอภิวัฒน์ | 06.50 |  |
หมายเหตุขบวนรถ: ■ = สายเหนือ / ■ = สายตะวันออกเฉียงเหนือ / ■ = สายใต้ / ■ = สายตะวันออก / ■ = สายแม่กลอง ดพ = รถด่วนพิเศษ / ด = รถด่วน / ร = รถเร็ว / ธ = รถธรรมดา / ช = รถชานเมือง / พช = รถพิเศษชานเมือง / ท = รถท้องถิ่น / น = รถนำเที่ยว / ส = รถสินค้า
หน่วยงานสำคัญ

ฝ่ายการเดินรถ
กองจัดการเดินรถเขต 3 (จดข.3) ศูนย์ภาคเหนือ
ที่ทำการพนักงานการเดินรถ 10  (พ.การเดินรถ 10 ศิลาอาสน์)
ฝ่ายการช่างโยธา
วิศวกรอำนวยการศูนย์บำรุงทางสายเหนือ (วอน.)
ศูนย์บำรุงทางภาคเหนือ
ที่ทำการนายตรวจทางศิลาอาสน์ (นตท.ศล.)
พนักงานสถานที่ศิลาอาสน์ (พสถ.ศล.)
ฝ่ายการอาณัติสัญญาณและโทรคมนาคม
ที่ทำการนายตรวจสายศิลาอาสน์ (นตส.ศล.)
ฝ่ายการพาณิชย์
สารวัตรแขวงพาณิชย์ศิลาอาสน์ (สพณ.ศล.)
สำนักงานแพทย์รถไฟ
ที่ทำการนายแพทย์เขตศิลาอาสน์ (นพข.ศล.)
กองบังคับการตำรวจรถไฟ
สถานีตำรวจรถไฟศิลาอาสน์ (สร.ฟ.ศิลาอาสน์)
สถานที่ใกล้กับสถานี > หัวรถจักรไอน้ำ

รถจักรไอน้ำแปซิฟิก (ฮาโนแมค) เลขที่ 274 ตั้งอยู่ด้านข้างสถานีรถไฟศิลาอาสน์
หัวรถจักรไอน้ำแปซิฟิกที่ตั้งอยู่สถานีรถไฟศิลาอาสน์เป็นแบบล้อ 4-6-2 ผลิตที่ประเทศเยอรมัน เลขรหัสตัวรถ 10614 นำเข้ามาใช้เมื่อ ค.ศ. 1928 เดิมหัวรถจักรนี้ใช้ในการลากจูงขึ้นบริเวณที่เป็นภูเขา สันนิษฐานว่า น่าจะเคยวิ่งประจำเส้นทางสายเหนือช่วง อุตรดิตถ์ – เด่นชัย  หลังจากยกเลิกการใช้รถจักรไอน้ำ การรถไฟฯ จึงมีแผนงานจัดตั้งรถจักรไอน้ำเป็นพิพิธภัณฑ์กลางแจ้งตามหน้าสถานีต่าง ๆ ซึ่งมีรายชื่อสถานีรถไฟอุตรดิตถ์รวมอยู่ด้วย แต่อาจเป็นเพราะพื้นที่คับแคบ ไม่เหมาะสมต่อการทำสถานที่ตั้งรถจักร จึงมีแต่หอนาฬิกาที่ตั้งอยู่บริเวณด้านหน้าสถานี (เดิม) ในปัจจุบัน ส่วนสถานที่ตั้งแรกหัวรถจักรไอน้ำนี้ตั้งอยู่ที่ด้านหน้าสถานีตำรวจรถไฟศิลาอาสน์ ภายหลังจึงย้ายมาตั้งไว้ป็นพิพิธภัณฑ์กลางแจ้งที่บริเวณย่านสถานีรถไฟศิลาอาสน์แทนจนถึงปัจจุบัน
สถานที่ใกล้กับสถานี > ส่วนราชการและเอกชน

โรงพยาบาลอุตรดิตถ์ สาขา 1
โรงเรียนภราดานุสรณ์
โรงเรียนอุตรดิตถ์
แหล่งข้อมูลอื่น

| ด ค ก ทางรถไฟสายเหนือ |
| --- | --- |
กรุงเทพ–เชียงใหม่: กรุงเทพ - ยมราช - หอประแจจิตรลดา - สามเสน - ชุมทางบางซื่อ/กรุงเทพอภิวัฒน์ - ดอนเมือง - รังสิต - คลองหนึ่ง - เชียงราก - มหาวิทยาลัยธรรมศาสตร์ - นวนคร - เชียงรากน้อย - คลองพุทรา - บางปะอิน - บ้านโพ - อยุธยา - บ้านม้า - มาบพระจันทร์ - บ้านดอนกลาง - พระแก้ว - บ้านภาชี - ดอนหญ้านาง - หนองวิวัฒน์ - บ้านปลักแรด - ท่าเรือ - บ้านหมอ - หนองโดน - บ้านกลับ - บ้านป่าหวาย - ลพบุรี - ท่าแค - โคกกระเทียม - หนองเต่า - หนองทรายขาว - บ้านหมี่ - ห้วยแก้ว - ไผ่ใหญ่ - โรงเรียนจันเสน - จันเสน - บ้านกกกว้าว - ช่องแค - ทะเลหว้า - โพนทอง - บ้านตาคลี - ดงมะกุ - หัวหวาย - หนองโพ - หัวงิ้ว - เนินมะกอก - เขาทอง - นครสวรรค์ - ปากน้ำโพ - บึงบอระเพ็ด - ทับกฤช - คลองปลากด - ชุมแสง - วังกร่าง - บางมูลนาก - หอไกร - ดงตะขบ - ตะพานหิน - ห้วยเกตุ - หัวดง - วังกรด - พิจิตร - ท่าฬ่อ - บางกระทุ่ม - แม่เทียบ - บ้านใหม่ - บึงพระ - พิษณุโลก - บ้านเต็งหนาม - บ้านตูม - แควน้อย - พรหมพิราม - หนองตม - บ้านบุ่ง - บ้านโคน - พิชัย - ไร่อ้อย - ชุมทางบ้านดารา - ท่าสัก - ตรอน - วังกะพี้ - อุตรดิตถ์ - ศิลาอาสน์ - ท่าเสา - บ้านด่าน - ปางต้นผึ้ง - เขาพลึง - ห้วยไร่ - ไร่เกล็ดดาว - แม่พวก - เด่นชัย - ปากปาน - แก่งหลวง - ห้วยแม่ต้า - บ้านปิน - ผาคัน - ผาคอ - ปางป๋วย - แม่จาง - แม่เมาะ - ห้วยรากไม้ - ศาลาผาลาด - แม่ทะ - หนองวัวเฒ่า - นครลำปาง - ห้างฉัตร - ปางม่วง - ห้วยเรียน - แม่ตานน้อย - ขุนตาน - ทาชมภู - ศาลาแม่ทา - หนองหล่ม - ลำพูน - ป่าเส้า - สารภี - เชียงใหม่
ชุมทางบ้านดารา–สวรรคโลก: ชุมทางบ้านดารา - คลองมะพลับ - สวรรคโลก
เด่นชัย–เชียงของ (กำลังก่อสร้าง): เด่นชัย - สูงเม่น - แพร่ - แม่คำมี - หนองเสี้ยว - สอง - แม่ตีบ - งาว - ปงเตา - มหาวิทยาลัยพะเยา - บ้านโทกกวาก - พะเยา - ดงเจน - บ้านร้อง - บ้านใหม่ (พะเยา) - ป่าแดด - ป่าแงะ - บ้านโป่งเกลือ - บ้านโป่งเกลือ - สันป่าเหียง - เชียงราย - ทุ่งก่อ - ชุมทางบ้านป่าซาง - บ้านเกี๋ยง - ศรีดอนชัย - เชียงของ
ชุมทางบ้านป่าซาง–เชียงแสน (กำลังก่อสร้าง): ชุมทางบ้านป่าซาง - โชคชัย - เชียงแสน
นครสวรรค์–แม่สอด (โครงการ): ปากน้ำโพ - บึงเสนาท - บ้านมะเกลือ - มหาโพธิ - เก้าเลี้ยว - บางตาหงาย - เจริญผล  - ตาขีด - ป่าพุทรา  - ยางสูง  - วังแขม - วังยาง - ท่ามะเขือ  - วังบัว - คณฑี  - เทพนคร - กำแพงเพชร - หนองปลิง - ลานดอกไม้ -โกสัมพี - วังเจ้า  - วังหิน  - หนองบัวใต้ - ตาก - ด่านแม่ละเมา - แม่ปะ - แม่สอด - ด่านแม่สอด
ทางรถไฟสายเหนือ
รถจักรไอน้ำแปซิฟิก (ฮาโนแมค)
สัญญาณรบกวนแบบเกาส์

ภาพที่ไม่มีสัญญาณรบกวน
ภาพที่มีสัญญาณรบกวนแบบเกาส์
สัญญาณรบกวนแบบเกาส์ (Gaussian noise) เป็นสัญญาณรบกวนที่มีฟังก์ชันความหนาแน่นของความน่าจะเป็นเป็นการแจกแจงแบบเกาส์
ให้  z เป็นตัวแปรสุ่มที่มีการแจกแจงเป็นแบบเกาส์ ฟังก์ชันความหนาแน่นของความน่าจะเป็น  p จะเป็น
ในที่นี้  \mu  คือค่าเฉลี่ย  \sigma  คือค่าเบี่ยงเบนมาตรฐาน
มีกรณีพิเศษเรียกว่าสัญญาณรบกวนแบบเกาส์สีขาว (white Gaussian noise) ซึ่งเป็นกรณีที่ค่าของค่าผสมของเวลาใด ๆ มี การแจกแจงเหมือนกัน มี ความเป็นอิสระต่อกัน สัญญาณรบกวนแบบเกาส์​สามารถถูกใช้เป็น สัญญาณรบกวนสีขาวเสริมเข้าไปเพื่อสร้างสัญญาณรบกวนแบบเกาส์สีขาวบวกเพิ่ม ซึ่งมีการใช้ในการทดสอบหรือการสร้างแบบจำลองช่องสัญญาณ
ในทางโทรคมนาคมและเครือข่ายคอมพิวเตอร์ เส้นทางการสื่อสารอาจได้รับผลกระทบจากสัญญาณรบกวนแบบเกาส์​ในขอบเขตกว้าง ที่เกิดจากแหล่งกำเนิดธรรมชาติหลายชนิด เช่น การสั่นด้วยความร้อนของอะตอมในตัวนำ (หรือที่เรียกว่า สัญญาณรบกวนจอห์นสัน–นือควิสต์), สัญญาณรบกวนปะทุ, การแผ่รังสีของวัตถุดำจากวัตถุอื่น ๆ บนพื้นโลก รวมถึงจากวัตถุทางดาราศาสตร์อย่างดวงอาทิตย์
สัญญาณรบกวนแบบเกาส์​ในภาพดิจิทัล

แหล่งที่มาหลักของสัญญาณรบกวนแบบเกาส์​ในภาพดิจิทัลเกิดขึ้นระหว่างการรับภาพ สาเหตุอาจเนื่องมาจาก แสงไม่เพียงพอ สัญญาณรบกวนของเซนเซอร์รูปภาพเนื่องจากอุณหภูมิสูง และสัญญาณรบกวนวงจรอิเล็กทรอนิกส์ระหว่างการส่งสัญญาณ
ในการประมวลผลภาพดิจิทัล สัญญาณรบกวนแบบเกาส์สามารถลดลงได้โดยใช้การกรองเชิงปริภูมิ เมื่อปรับภาพให้เรียบ ระบบจะจัดการกับความถี่สูงที่บดบังขอบหรือรายละเอียดของภาพในส่วนปลีกย่อย ซึ่งอาจส่งผลให้เกิดภาพเบลอซึ่งไม่พึงประสงค์ได้ เทคนิคการกรองเชิงปริภูมิแบบดั้งเดิมสำหรับ การลดสัญญาณรบกวน ได้แก่ การกรองด้วยค่าเฉลี่ย การกรองด้วยค่ามัธยฐาน และ การทำเบลอแบบเกาส์​ เป็นต้น
นรพล ตันติมนตรี

| นรพล ตันติมนตรีป> ช., ป.ม. |
| --- | --- |

สมาชิกสภาผู้แทนราษฎรจังหวัดเชียงใหม่
ดำรงตำแหน่ง 23 ธันวาคม พ.ศ. 2550 – 10 พฤษภาคม พ.ศ. 2554
 
ข้อมูลส่วนบุคคล
เกิด: 4 กันยายน พ.ศ. 2515 (52 ปี) กรุงเทพมหานคร ประเทศไทย
พรรคการเมือง: พลังประชารัฐ (2561–ปัจจุบัน)

นรพล ตันติมนตรี (เกิด 4 กันยายน พ.ศ. 2515) ชื่อเล่น ต้น อดีตสมาชิกสภาผู้แทนราษฎรจังหวัดเชียงใหม่ สังกัดพรรคเพื่อแผ่นดิน ปัจจุบันสังกัดพรรคพลังประชารัฐ เป็นประธานกรรมการกลุ่มแปรรูปผลิตภัณฑ์กาแฟอมก๋อย เป็นหลานชายนายอำนวย ยศสุข อดีตรัฐมนตรีหลายกระทรวง
ประวัติ

นรพล เกิดเมื่อวันที่ 4 กันยายน พ.ศ. 2515 ที่กรุงเทพมหานคร สำเร็จการศึกษาชั้นมัธยมศึกษาตอนต้น จากโรงเรียนกรุงเทพคริสเตียนวิทยาลัย (รุ่น 138) ระดับมัธยมศึกษาตอนปลาย จากโรงเรียนบดินทรเดชา (สิงห์ สิงหเสนี) ระดับปริญญาตรีสาขาประวัติศาสตร์ จากมหาวิทยาลัยเกษตรศาสตร์ และปริญญาโท ด้านการตลาด จาก National Unvivesity ประเทศสหรัฐอเมริกา
การทำงาน

นายนรพล ตันติมนตรี เป็นนักธุรกิจด้านการเกษตร ต่อมาในปี พ.ศ. 2544 ได้ลงสมัครรับเลือกตั้งสมาชิกสภาผู้แทนราษฎร แบบบัญชีรายชื่อ สังกัดพรรคเสรีธรรม แต่ไม่ได้รับเลือกตั้ง ต่อมาในการเลือกตั้ง พ.ศ. 2548 ได้ลงสมัครรับเลือกตั้งในพื้นที่จังหวัดเชียงใหม่ เขต 8 สังกัดพรรคมหาชน แต่ไม่ได้รับเลือกตั้ง โดยแพ้ให้กับนางผณินทรา ภัคเกษม จากพรรคไทยรักไทย ภายหลังจึงได้ลาออกจากพรรคมหาชน และเข้าร่วมงานกับพรรคไทยรักไทย ในกลางปี พ.ศ. 2549
ต่อมาในปี พ.ศ. 2550 ได้รับเลือกตั้งเป็นสมาชิกสภาผู้แทนราษฎร จังหวัดเชียงใหม่ เขต 4 สังกัดพรรคเพื่อแผ่นดิน โดยนายนรพล เป็นสมาชิกในกลุ่มของนายพินิจ จารุสมบัติ ต่อมาในการเลือกตั้ง พ.ศ. 2554 ได้ย้ายมาลงสมัครในสังกัดพรรคประชาธิปัตย์ แต่ไม่ได้รับเลือกตั้ง โดยแพ้ให้กับนายศรีเรศ โกฎคำลือ จากพรรคเพื่อไทย
ในปี พ.ศ. 2561 เขาย้ายไปสังกัดพรรคพลังประชารัฐ และเขาลงสมัครรับเลือกตั้งในพื้นที่จังหวัดเชียงใหม่ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แต่ไม่ได้รับเลือกตั้งต่อมาได้รับแต่งตั้งเป็นข้าราชการการเมืองตำแหน่ง ประจำสำนักนายกรัฐมนตรี ช่วยสนับสนุนงานของรัฐมนตรีว่าการกระทรวงดิจิทัลเพื่อเศรษฐกิจและสังคม
เครื่องราชอิสริยาภรณ์

พ.ศ. 2553 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2552 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
แหล่งข้อมูลอื่น

เว็บไซต์ส่วนตัวของนายนรพล ตันติมนตรี
พระฝาง (พระพุทธรูป)

| พระฝาง |
| --- | --- |

ชื่อเต็ม: พระฝาง
ชื่อสามัญ: พระฝาง
ประเภท: พระพุทธรูป
ศิลปะ: ศิลปะอยุธยา ปางมารวิชัย
ความกว้าง: 1 ศอก
วัสดุ: สัมฤทธิ์
สถานที่ประดิษฐาน: บุษบกหน้าพระวิหารสมเด็จ วัดเบญจมบพิตรดุสิตวนาราม เขตดุสิต กรุงเทพมหานคร
 สถานีย่อยพระพุทธศาสนา
พระฝาง เป็นพระพุทธรูปปางมารวิชัย ทรงเครื่องอย่างจักรพรรดิราช ศิลปะสมัยอยุธยาวัสดุสัมฤทธิ์ลงรักปิดทอง หน้าตักกว้าง 1 ศอก 1 คืบเศษ (31 นิ้ว) พระพุทธรูปองค์นี้สันนิษฐานว่าสร้างโดยเจ้าพระฝาง ในสมัยที่เป็นสังฆราชาเมืองฝาง และเคยเป็นพระประธานในอุโบสถวัดพระฝางสวางคบุรีมุนีนาถ จนในปี พ.ศ. 2444 พระบาทสมเด็จพระจุลจอมเกล้าเจ้าอยู่หัว (รัชกาลที่ 5) โปรดให้อัญเชิญองค์พระฝางมาประดิษฐานที่มุขเด็จ พระวิหารสมเด็จ ส.ผ. วัดเบญจมบพิตรฯ กรุงเทพมหานคร จนถึงปัจจุบัน
ประวัติ

พระฝาง สร้างขึ้นในรัชสมัยพระเจ้าอยู่หัวบรมโกศแห่งกรุงศรีอยุธยา ประมาณ พ.ศ. 2280 มีพุทธลักษณะที่งดงาม เป็นพระพุทธรูปที่สำคัญของแผ่นดินไทยอีกองค์หนึ่ง สันนิษฐานว่าผู้สร้างคือพระพากุลเถระ พระสังฆราชแห่งเมืองฝาง (เจ้าพระฝาง) ซึ่งเป็นเจ้าอาวาสวัดพระฝางในขณะนั้น เดิมพระฝางเป็นพระพุทธรูปประธานในพระอุโบสถวัดพระฝางหรือวัดสว่างคบุรีมุนีนาถ
พ.ศ. 2313 สมเด็จพระเจ้าตากสินมหาราช ยกทัพหลวงมาตีชุมนุมพระฝางได้ และโปรดเกล้าฯ ให้รับละครขึ้นมาสมโภช ที่วัดพระฝางถึง 7 วัน เท่ากันกับการสมโภชพระพุทธชินราช พระพุทธชินสีห์ ซึ่งนับว่าเป็นพระพุทธรูปสำคัญคู่บ้านคู่เมืองไทยองค์หนึ่งในรัชสมัยของ สมเด็จพระปิยมหาราช (รัชกาลที่5) ได้โปรดเกล้าฯ ให้อัญเชิญพระฝางไปประดิษฐานที่วัดเบญจมบพิตรดุสิตวนารามจนถึงปัจจุบัน
อัญเชิญพระฝางไปยังวัดเบญจมบพิตร

ในปี พ.ศ. 2444 พระบาทสมเด็จพระจุลจอมเกล้าเจ้าอยู่หัว (รัชกาลที่ 5) โปรดให้อัญเชิญองค์พระประธาน ที่เรียกกันว่า “พระฝาง” ลงมายังวัดเบญจมบพิตร กรุงเทพฯ โดยทิ้งฐานพระไว้ที่เดิม
พ.ศ. 2451 ปรากฏพระราชหัตถเลขา ถึงสมเด็จพระเจ้าบรมวงศ์เธอ กรมพระยาดำรงราชานุภาพ ความว่า “ให้จำลองรูปพระฝาง ได้สั่งให้ช่างรีบปั้นหุ่นถ่ายรูปไว้แล้ว ให้กระทรวงมหาดไทยคิดจัดพระฝางกลับคืนไปไว้ที่เมืองฝางตามเดิมให้ทันฤดูน้ำ นี้”
แต่ในปัจจุบันนี้ เกินเวลาหนึ่งร้อยปีแล้ว องค์พระฝางก็ยังประดิษฐานอยู่วัดเบญจมบพิตร มิได้กลับคืนไปอุตรดิตถ์ ตามพระราชดำริแต่ประการใด
ดูเพิ่ม

เมืองสวางคบุรี
วัดพระฝางสวางคบุรีมุนีนาถ ศูนย์กลางเมืองสวางคบุรีโบราณ
ชุมนุมพระเจ้าฝาง ชุมนุมอิสระหลังเสียกรุงศรีอยุธยาครั้งที่สอง
โบราณสถานวัดคุ้งตะเภา สถานที่เกี่ยวเนื่องกับที่ตั้งค่ายพระตำหนักหาดสูงคราวปราบชุมนุมพระเจ้าฝางตามพระราชพงศาวดาร
พระฝางจำลอง (พระพุทธรูป) องค์จำลองสร้างใหม่ ที่ประดิษฐานในอุโบสถวัดพระฝางสวางคบุรีมุนีนาถ
พระฝาง (พระพุทธรูป) องค์จริงที่ประดิษฐานในวิหารสมเด็จ วัดเบญจมบพิตร
บานประตูวิหารวัดพระฝาง บานประตูพุทธศาสนสถานที่มีความสวยงามมากที่สุด 1 ใน 3 คู่ของจังหวัดอุตรดิตถ์
แหล่งข้อมูลอื่น

วรรณชนก ผางาม.ว่าที่ รต.หญิง.คืนถิ่นองค์พระฝางทรงเครื่องสู่สวางคบุรี.อุตรดิตถ์:วารสารโรงเรียนเตรียมอุดมศึกษาน้อมเกล้าอุตรดิตถ์,2551[ลิงก์เสีย]
| ด ค ก9 พระพุทธรูปโบราณศักดิ์สิทธิ์แห่งเมืองอุตรดิตถ์ |
| --- | --- |
 หลวงพ่อเพ็ชร (วัดท่าถนน)  พระฝางทรงเครื่อง (จำลอง) (วัดพระฝางสวางคบุรีมุนีนาถ)   หลวงพ่อพุทธรังสี (วัดพระยืนพุทธบาทยุคล)  หลวงพ่อสุโขสัมฤทธิ์ (วัดคุ้งตะเภา)  หลวงพ่อเชียงแสน (วัดธรรมาธิปไตย)   หลวงพ่อพุทธโคดม (วัดยางโทน)  หลวงพ่อสัมฤทธิ์ (วัดหมอนไม้)  หลวงพ่อโต  (วัดหน้าพระธาตุ)  หลวงพ่ออู่ทอง (ทองคำ) (วัดดงสระแก้ว) 
ฐานพระเปล่า ในอุโบสถวัดพระฝางสวางคบุรีมุนีนาถ จังหวัดอุตรดิตถ์สถานที่ ๆ เคยประดิษฐานพระฝางในอดีต
วิทยาลัยวิทยาศาสตร์และเทคโนโลยีการกีฬา มหาวิทยาลัยมหิดล

| --- | --- |
College of Sports Science and Technology, Mahidol University

สถาปนา: พ.ศ. 2532 (ก่อตั้ง) 6 กรกฎาคม พ.ศ. 2539 (สถาปนา)
สังกัดการศึกษา: มหาวิทยาลัยมหิดล
คณบดี: ผศ.นพ.ยุทธนา อุดมพร
ที่อยู่: 999 ถนนพุทธมณฑล สาย 4 ตำบลศาลายา อำเภอพุทธมณฑล จังหวัดนครปฐม 7317
สี:    สีเขียว-ม่วง
เว็บไซต์: ss.mahidol.ac.th
วิทยาลัยวิทยาศาสตร์และเทคโนโลยีการกีฬา มหาวิทยาลัยมหิดล เป็นสถาบันการศึกษาทางด้านวิทยาศาสตร์การกีฬา และเวชศาสตร์การกีฬา แห่งแรกของประเทศไทยที่เปิดสอนหลักสูตรวิทยาศาสตรบัณฑิตและวิทยาศาสตรมหาบัณฑิต สาขาวิทยาศาสตร์การกีฬา และยังเป็นศูนย์บริการกีฬาเพื่อสุขภาพแก่ประชาชนทั่วไป
ประวัติ

มหาวิทยาลัยมหิดลซึ่งเป็นสถาบันอุดมศึกษาที่มีพื้นฐานมาจากวิชาการแพทย์และสาธารณสุข ได้ตระหนักถึงภาระความรับผิดชอบในการเสริมสร้างสุขภาพของปวงชน โดยเน้นการป้องกันเป็นหลักสำคัญ การเยียวยารักษาเป็นรอง  การออกกำลังกายและการกีฬาเป็นกิจกรรมหนึ่งซึ่งถูกนำมาใช้ในการป้องกันมิให้ประชาชนมีพยาธิสภาพ และช่วยเสริมสร้างประสิทธิภาพการทำงานของร่างกายมนุษย์
ในปี พ.ศ. 2530 ได้มีการจัดตั้งสำนักงานส่งเสริมการวิจัยและพัฒนาสมรรถภาพทางกายขึ้น   เป็นหน่วยงานในสังกัด บัณฑิตวิทยาลัย มหาวิทยาลัยมหิดล โดยมีเป้าหมายให้เป็น วิทยาลัยวิทยาศาสตร์และเทคโนโลยีการกีฬา ในอนาคต
จากนั้นจึงได้ริเริ่มที่จะสร้างอาคารศูนย์วิทยาศาสตร์การกีฬาและสระว่าน้ำขึ้นภายในมหาวิทยาลัยมหิดล ณ ศาลายา  ผลิตผู้นำทางด้านการศึกษาวิจัยและบุคลากรในสาขาวิทยาศาสตร์การกีฬาเพื่อสนองตอบนโยบายของชาติ  และตามมติคณะรัฐมนตรีที่ให้มีการสนับสนุนกีฬาของชาติในทุกๆ ด้าน และในปีพุทธศักราช 2530 เช่นเตียวกัน  ได้เสนอขออนุมัติจัดตั้ง โรงเรียนกีฬาเวชศาสตร์ ขึ้นเป็นหน่วยงานภายในสังกัด ภาควิชาศัลยศาสตร์ออร์โธปิดิคส์และกายภาพบำบัด คณะแพทยศาสตร์ศิริราชพยาบาล เพื่อจัดการจัดการเรียนการสอนระดับปริญญาตรี (ต่อเนื่อง) จนบรรลุเป้าหมายตามวัตถุประสงค์ ในปีพุทธศักราช 2537
พ.ศ. 2538 โครงการจัดตั้งวิทยาลัยวิทยาศาสตร์และเทคโนโลยีการกีฬาได้รับอนุมัติผ่านสภามหาวิทยาลัยให้เป็นวิทยาลัยวิทยาศาสตร์และเทคโนโลยีการกีฬา
และปี พ.ศ. 2539 โครงการจัดตั้งวิทยาลัยวิทยาศาสตร์และเทคโนโลยีการกีฬา ได้รับอนุมัติให้จัดตั้งเป็น " วิทยาลัยวิทยาศาสตร์และเทคโนโลยีการกีฬา" มีฐานะเทียบเท่าคณะในมหาวิทยาลัยมหิดล เมื่อวันที่ 6 กรกฎาคม พ.ศ. 2539  ได้รับโอนโรงเรียนกีฬาเวชศาสตร์ คณะแพทยศาสตร์ศิริราชพยาบาล เข้ามาไว้ในหลักสูตรวิทยาศาสตร์บัณฑิต ยกร่างหลักสูตรระดับปริญญาโท และขยายต่อไปยังระดับปริญญาเอก เพื่อให้เป็นศูนย์กลางการจัดการเรียนการสอน และการวิจัยในสาขาวิทยาศาสตร์และเทคโนโลยีการกีฬา
อาคารศูนย์วิทยาศาสตร์การกีฬาและสระว่ายน้ำแห่งนี้ ได้รับพระบรมราชานุญาติให้เข้าเป็นหนึ่งในโครงการเฉลิมพระเกียรติ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในโอกาส พระราชพิธีมหามงคลเฉลิมพระชนมพรรษา ๕ รอบ ๕ ธันวาคม ๒๕๓๐ และ พระราชพิธีรัชมังคลาภิเษก ๒ กรกฎาคม พุทธศักราช ๒๕๓๑ นับเป็นพระมหากรุณาธิคุณ โปรดเกล้าพระราชทานชื่ออาคารนี้ว่า "สิริมงคล" เมื่อปีพุทธศักราช 2539
พ.ศ. 2541 มหาวิทยาลัยมหิดล ได้รับเกียรติให้เป็นเจ้าภาพจัดการแข่งขัน กีฬามหาวิทยาลัยแห่งประเทศไทย ครั้งที่ 25 และได้ใช้อาคารศูนย์วิทยาศาสตร์การกีฬาและสระว่ายน้ำ "สิริมงคล" เป็นสถานที่จัดพิธีเปิดการแข่งขันกีฬา
พ.ศ. 2548 มหาวิทยาลัยมหิดล ได้เลือกอาคารศูนย์วิทยาศาสตร์การกีฬาและสระว่ายน้ำ "สิริมงคล" เป็นศูนยอำนวยการศูนย์สื่อมวลชน และเป็นสถานที่จัดประชุมวิชาการแข่งขัน กีฬามหาวิทยาลัยแห่งประเทศไทย ครั้งที่ 33 เนื่องในโอกาสที่มหาวิทยาลัยมหิดลได้รับเกียรติให้เป็นเจ้าภาพจัดการแข่งขันกีฬา มหาวิทยาลัยแห่งประเทศไทยอีกครั้งหนึ่ง  ในการนี้มหาวิทยาลัยมหิดลได้กราบทูลเชิญ สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา เสด็จทรงเปิดการประชุมวิชาการการแข่งขันกีฬามหาวิทยาลัยแห่งประเทศไทย ครั้งที่ 33 ในวันจันทร์ที่ 19 ธันวาคม 2548 เวลา 09.00 น. ณ วิทยาลัยวิทยาศาสตร์และเทคโนโลยีการกีฬา
ทำเนียบคณบดี

|     วิทยาลัยวิทยาศาสตร์และเทคโนโลยีการกีฬา มหาวิทยาลัยมหิดล> รายนามคณบดี |     วิทยาลัยวิทยาศาสตร์และเทคโนโลยีการกีฬา มหาวิทยาลัยมหิดล> วาระการดำรงตำแหน่ง |     วิทยาลัยวิทยาศาสตร์และเทคโนโลยีการกีฬา มหาวิทยาลัยมหิดล>  |
| --- | --- | --- |
| 1. รองศาสตราจารย ดร.นายแพทย์ วิชัย วนดุรงค์วรรณ | 16 มกราคม พ.ศ. 2540 - 16 ธันวาคม พ.ศ. 2542 |  |
| 2. ศาสตราจารย์คลินิกเกียรติคุณ นายแพทย์ วารินทร์ ตัณฑ์ศุภศิริ | 17 ธันวาคม พ.ศ. 2542 - 30 กันยายน พ.ศ. 2543 |  |
| 3. รองศาสตราจารย์ นายแพทย์ ปัญญา ไข่มุก | 1 ตุลาคม พ.ศ. 2543 - 30 กันยายน พ.ศ. 2547 |  |
| 4. ศาสตราจารย์คลินิกเกียรติคุณ  นายแพทย์ ธีรวัฒน์ กุลทนันทน์ (รักษาการ) | 1 ตุลาคม พ.ศ. 2547 - 27 ธันวาคม พ.ศ. 2550 |  |
| 5. ศาสตราจารย์เกียรติคุณ นายแพทย์อรรถ นานา | 22 ธันวาคม พ.ศ. 2550 - 15 กุมภาพันธ์ พ.ศ. 2559 |  |
| 6. อาจารย์ นายแพทย์ชนินทร์ ล่ำซำ | 1 มีนาคม พ.ศ. 2559 - 29 กุมภาพันธ์ พ.ศ. 2563  |  |
| 7. รองศาสตราจารย์ นายแพทย์ บวรฤทธิ์ จักไพวงศ์ | 1 มีนาคม พ.ศ. 2563 - 29 กุมภาพันธ์ พ.ศ. 2567 |  |
| 8. ผู้ช่วยศาสตราจารย์ นายแพทย์ ยุทธนา อุดมพร | 1 มีนาคม พ.ศ. 2567 - ปัจจุบัน |  |